﻿﻿﻿﻿﻿﻿দ্বিতীয় রাউন্ডের পঞ্চম ম্যাচে রাশিয়ার সামারায় প্রথমার্ধে ব্রাজিলকে আটকে দেয় মেক্সিকো। কোন দল গোল করতে না পারায় গোল শূন্য সমতায় প্রথমার্ধ শেষ হয়।কিন্তু দ্বিতীয়ার্ধের ৫১ মিনিটে নেইমারের গোলে এগিয়ে যায় ব্রাজিল। এরপর ম্যাচের ৮৮ মিনিটে নেইমারের পাস থেকে গোল করে ব্যবধান ২-০ করেন ফিরমিনো। ব্রাজিল-মেক্সিকোর মধ্যে যারা জিতবে তারাই চলে যাবে শেষ আটে। মেক্সিকো সর্বশেষ ১৯৮৬ সালে শেষ আটে উঠেছিল। এরপরের সবকটি আসরে দ্বিতীয় রাউন্ডে গেছে মেক্সিকো। কিন্তু শেষ আটে আর যেতে পারেনি।